CELEX: 62015TA0406
Language: fi
Date: 2019-07-02 00:00:00
Title: asia T-406/15: Unionin yleisen tuomioistuimen tuomio 2.7.2019 — Mahmoudian v. neuvosto (Sopimussuhteen ulkopuolinen vastuu — Yhteinen ulko- ja turvallisuuspolitiikka — Iranin islamilaiseen tasavaltaan kohdistettavat rajoittavat toimenpiteet — Varojen jäädyttäminen — Jäsenvaltioiden alueelle pääsyä koskeva rajoitus — Korvaus vahingosta, jonka kantaja on väitetysti kärsinyt hänen nimensä merkitsemisestä luetteloihin henkilöistä ja yhteisöistä, joihin sovelletaan rajoittavia toimenpiteitä ja hänen nimensä säilyttämisestä kyseisissä luetteloissa — Aineellinen vahinko — Aineeton vahinko)

30.9.2019   
            
            
               FI
            
            
               Euroopan unionin virallinen lehti
            
            
               C 328/36
            
         
      Unionin yleisen tuomioistuimen tuomio 2.7.2019 — Mahmoudian v. neuvosto
      (asia T-406/15) (1)
      
      (Sopimussuhteen ulkopuolinen vastuu - Yhteinen ulko- ja turvallisuuspolitiikka - Iranin islamilaiseen tasavaltaan kohdistettavat rajoittavat toimenpiteet - Varojen jäädyttäminen - Jäsenvaltioiden alueelle pääsyä koskeva rajoitus - Korvaus vahingosta, jonka kantaja on väitetysti kärsinyt hänen nimensä merkitsemisestä luetteloihin henkilöistä ja yhteisöistä, joihin sovelletaan rajoittavia toimenpiteitä ja hänen nimensä säilyttämisestä kyseisissä luetteloissa - Aineellinen vahinko - Aineeton vahinko)
      (2019/C 328/38)
      Oikeudenkäyntikieli: ranska
      
         Asianosaiset
      
      
         Kantaja: Fereydoun Mahmoudian (Teheran, Iran) (edustajat: asianajajat A. Bahrami ja N. Korogiannakis)
      
         Vastaaja: Euroopan unionin neuvosto (asiamiehet: R. Liudvinaviciute-Cordeiro ja M. Bishop)
      
         Väliintulija, joka tukee vastaajan vaatimuksia: Euroopan komissio (asiamiehet: aluksi A. Aresu ja D. Gauci, sitten A. Aresu ja R. Tricot)
      
         Oikeudenkäynnin kohde
      
      SEUT 268 artiklaan perustuva kanne, jolla vaaditaan korvausta vahingosta, jota kantajalle on väitetysti aiheutunut Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26.7.2010 annetun neuvoston päätöksen (EUVL 2010, L 195, s. 39), Iraniin kohdistuvista rajoittavista toimenpiteistä annetun asetuksen (EY) N:o 423/2007 7 artiklan 2 kohdan täytäntöönpanosta 26.7.2010 annetun neuvoston täytäntöönpanoasetuksen (EU) N:o 668/2010 (EUVL 2010, L 195, s. 25), Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta tehdyn päätöksen 2010/413/YUTP muuttamisesta 25.10.2010 annetun neuvoston päätöksen 2010/644/YUTP (EUVL 2010, L 281, s. 81) ja Iraniin kohdistuvista rajoittavista toimenpiteistä ja asetuksen (EY) N:o 423/2007 kumoamisesta 25.10.2010 annetun neuvoston asetuksen (EU) N:o 961/2010 (EUVL 2010, L 281, s. 1) johdosta, sillä mainituilla säädöksillä on merkitty kantajan nimi luetteloihin henkilöistä ja yhteisöistä, joihin sovelletaan rajoittavia toimenpiteitä, ja säilytetty hänen nimensä kyseisissä luetteloissa
      
         Tuomiolauselma
      
      
                  1)
               
               
                  Euroopan unionin neuvosto velvoitetaan maksamaan Fereydoun Mahmoudianille 71 000 euroa vahingonkorvausta aineettomasta vahingosta.
               
            
                  2)
               
               
                  Kanne hylätään muilta osin.
               
            
                  3)
               
               
                  Fereydoun Mahmoudian, neuvosto ja komissio vastaavat kukin omista oikeudenkäyntikuluistaan.
               
            
         (1)  EUVL C 337, 12.10.2015.